3. ΑΝΑΓΚ. ΝΟΜΟΣ υπ’ αριθ. 2165 της 28 Δεκ. 1939/3 Ιαν. 1940  Περί αναμορφωτικού Σχολείου Πειραιώς. Ο νόμος ούτος διετηρήθη εν ισχύϊ δια του αρθρ. 70 του Α.Ν. 2724/1940 (κατ. αρ. 4), εφ’ όσον δεν αντίκειται εις τας διατάξεις αυτού. Άρθρ.1.-1.Γίνεται αποδεκτή η γενομένη προς το Ελληνικόν Δημόσιον υπό της «Εταιρείας Προστασίας Ανηλίκων Πειραιώς», δυνάμει της από 29 Αυγ. 1939 αποφάσεως της γενικής συνελεύσεως αυτής, παραχώρησις του εν τη τοποθεσία «Κορυδαλός» συγκροτήματος κτιρίων των προοριζομένων προς εγκατάστασιν Αναμορφωτικού Σχολείου άτινα ανεγείρονται επί του γηπέδου του παραχωρηθέντος υπό του Υπουργείου Δικαιοσύνης προς τον σκοπόν τούτον δυνάμει της υπ’ αριθ. 10708 από 13 Φεβρ. 1936 αποφάσεως αυτού.  2.Το υπουργείον Δικαιοσύνης θέλει μεριμνήσει περί της εκ των εις την διάθεσιν αυτού τιθεμένων πιστώσεων δια κτιριακάς ανάγκας περατώσεως της ανεγέρσεως των παραχωρουμένων αυτώ ως άνω κτιρίων και της εγκαταστάσεως εν αυτώ Αναμορφωτικού Σχολείου, όπερ θα λειτουργήσει συμφώνως προς τας εκάστοτε κειμένας περί των ιδρυμάτων τούτων διατάξεις και προς το οποίον θέλουσι συγχωνευθή, καταργούμενα, τα ήδη λειτουργούντα εν Σύρω και εν Αθήναις Αναμορφωτικά Σχολεία αρρένων.  3.Εις την Εταιρείαν Προστασίας Ανηλίκων Πειραιώς παρέχεται το δικαίωμα, όπως προτείνη την εισαγωγήν εις το εν λόγω Αναμορφωτικόν Σχολείον μέχρι διακοσίων εκάστοτε τροφίμων, προερχομένων αποκλειστικώς εκ της περιφερείας Πειραιώς, εφ’ όσον υφίστανται ως προς τούτους αι κατά τας κειμένας διατάξεις προϋποθέσεις εισαγωγής εις Αναμορφωτικά Σχολεία. 6.Ι.δ.2-3 Αναμορφωτικά Καταστήματα «Άρθρ.2.-1.Δι’ αποφάσεως του επί της Δικαιοσύνης υπουργού συγκροτείται Εφορευτική Επιτροπή αποτελουμένη εκ του προέδρου της Εταιρείας Προστασίας Ανηλίκων Πειραιώς, ως προέδρου, και ετέρων τεσσάρων μελών αυτής οριζομένων υπό του διοικητικού συμβουλίου της αυτής εταιρείας, εις ην ανατίθεται η άσκησις έργων ευποιΐας και η παρακολούθησις της λειτουργίας του κατά το άρθρ. 1 του παρόντος Αναμορφωτικού Σχολείου Πειραιώς κατά το ανωτέρω οριζόμενα, αποκλειομένης πάντως οιασδήποτε αναμίξεως αυτής εις τα της διοικήσεως και διαχειρίσεως αυτού. 2.Η εν λόγω επιτροπή: α)Δικαιούται να επισκέπτηται το ίδρυμα του σχολείου και να λαμβάνη γνώσιν παντός ότι αφορά εις την διαβίωσιν και την προς αναμόρφωσιν μεταχείρισιν των τροφίμων. β)Παρέχει την συνδρομήν αυτής προς την εκ των πόρων της Εταιρείας Ανηλίκων Πειραιώς πλήρωσιν των αναγκών του ιδρύματος και τον πλουτισμόν αυτού δια των απαιτουμένων ειδών προς καλιτέρον συντήρησιν και διαβίωσιν των τροφίμων ή την προμήθειαν εργαλείων ή μηχανημάτων ή βιβλίων ή άλλων πραγμάτων απαιτουμένων δια την επαγγελματικήν και γραμματικήν εκπαίδευσιν αυτών. γ)Μέριμνα περί της κοινωνικής αποκαταστάσεως των απολυομένων τροφίμων, ιδίως δια της εξευρέσεως αυτοίς εντίμου εργασίας, και παρακολουθεί την διαβίωσιν τούτων εν τη κοινωνία υποβάλλουσα αρμοδίως την γνώμην της περί επανεισαγωγής των εις το Αναμορφωτικόν Σχολείον εφ’ όσον ήθελε προκύψει τοιαύτη ανάγκη. δ)Ενισχύει την προσπάθειαν περί τοποθετήσεως παρ’ οικογενείας τροφίμων και παρακολουθεί τον τρόπον της μεταχειρίσεως και διαβιώσεως των ούτω τοποθετουμένων. ε)Παρέχει πάσαν άλλην δυνατήν αυτή συνδρομήν ή γνώμην χρήσιμον προς καλλιτέραν λειτουργείαν του Σχολείου ήτις ήθελε τυχόν ζητηθή παρ’ αυτής υπό του Υπουργείου Δικαιοσύνης. ς)Υποβάλλει εις το υπουργείον Δικαιοσύνης οσάκις ήθελε κρίνει τούτο ενδεδειγμένον, την γνώμην περί παντός ζητήματος αφορώντος εις την καλλιτέραν οργάνωσιν και λειτουργίαν του Αναμορφωτικού Σχολείου ή την κοινωνικήν αποκατάστασιν των τροφίμων ή εις παν άλλο ζήτημα, όπερ ήθελε προκύψει αυτή κατά την παρακολούθησιν της λειτουργίας του Σχολείου. 3.Η εφορευτική Επιτροπή ευρίσκεται εν απαρτία παρόντων τεσσάρων εκ των μελών της. Η γνώμη αυτής λαμβάνεται εν συνεδριάσει, κατά πλειοψηφίαν των παρόντων μελών, νικώσης εν ισοψηφία της ψήφου του προέδρου, υποβάλλεται δε εις το υπουργείον Δικαιοσύνης δια του προέδρου αυτής. Άρθρ.3.-1.Η περαιτέρω εκτέλεσις των έργων συμπληρώσεως της ανεγέρσεως των εν λόγω  κτιρίων ενεργείται υπό του υπουργείου  Δικαιοσύνης, όπερ δύναται να συνεχίση ταύτα και επί τη βάσει της υφισταμένης εργολαβίας της συναφθείσης μεταξύ της παραχωρούσης το κτίριον Προστατευτικής Εταιρείας ανηλίκων και του αναδόχου εργολάβου, υπό την εποπτείαν και τον έλεγχον της Τεχνικής Υπηρεσίας του υπουργείου Δικαιοσύνης, μη αποκλειομένης της επί συμβάσει καθοριζούση και τα της αμοιβής αυτών, χρησιμοποιήσεως εφ’ ωρισμένον χρόνον και των υπό της ανωτέρω εταιρείας χρησιμοποιηθέντων μέχρι τούδε αρχιτεκτόνων ή μηχανικών κατά την περί τούτου κρίσιν του υπουργού της Δικαιοσύνης. 2. Αι προς τον ανωτέρω εργολάβον πληρωμαί, δια τα από της παραχωρήσεως του κτιρίου και εφεξής μέχρι πέρατος της εργολαβίας εκτελεσθησόμενα έργα, ενεργούνται βάσει πιστοποιήσεων κατά νόμον συντεταγμένων και θεωρουμένων υπό της Τεχνικής Υπηρεσίας του Υπουργείου Δικαιοσύνης. 3.Δια τας μέχρι της ισχύος του παρόντος εκτελεσθείσας εργασίας, ων το αντίτιμον οφείλεται υπό της άνω εταιρείας εις τον εργολάβον, το Δημόσιον δια των εις την διάθεσιν του υπουργείου Δικαιοσύνης τιθεμένων κατά το άρθρ. 1 παρ. 2 του παρόντος πιστώσεων, αναλαμβάνει την υποχρέωσιν πληρωμής εκ των οφειλομένων, ποσού μέχρι δραχ. 850.000. Η πληρωμή αύτη ενεργηθήσεται επί τη βάσει πιστοποιήσεως καθοριζούσης το οφειλόμενον ποσόν και προσηκόντως τεθεωρημένης υπό των νομίμως εκπροσωπούντων την Εταιρείαν Ανηλίκων Πειραιώς και του επιβλέψαντος την εκτέλεσιν των έργων αρχιτέκτονος ή μηχανικού, καθώς και υπό της τεχνικής υπηρεσίας του υπουργείου Δικαιοσύνης. 4.Κατά την παράδοσιν του κτιρίου θέλει παραδοθή εις την Τεχνικήν Υπηρεσίαν του υπουργείου της Δικαιοσύνης δια σχετικού πρωτοκόλλου, ολόκληρος ο αφορών εις τα εκτελεσθέντα και εκτελούμενα έργα φάκελλος δαπανών μετά των σχεδίων μελετών, προϋπολογισμών, πρακτικών δημοπρασιών, επιμετρήσεων, πρωτοκόλλων, αφανών εργασιών, λογαριασμών, και λοιπών εν γένει σχετικών εγγράφων. Άρθρ.4.-Επιτρέπεται η εκ του κατά το άρθρ. 116 του Ν.Δ. της 23/30 Σεπτ. 1935 «περί οργανώσεως Σωφρονιστικού προσωπικού και διαχειρίσεως φυλακών» ειδικού λογαριασμού «Κεφαλαίων εργασίας κρατουμένων» διάθεσις πιστώσεων δια την συμπλήρωσιν και αποπεράτωσιν του ως άνω Αναμορφωτικού Σχολείου Πειραιώς ως και δια τας εν γένει κτιριακάς και λοιπάς ανάγκας εγκαταστάσεως και επιπλώσεως αυτού. (Αντί για τη σελ. 607) Σελ. 607(α) Τεύχος 1218-Σελ. 77 Αναμορφωτικά Καταστήματα 6.Ι.δ.3